|  |  |
| --- | --- |
|  |  **OSNOVNA ŠKOLA GOLA****Trg kardinala Alojzija Stepinca 4a****48331 Gola** |
|  |  |

KLASA: 400-06/19-01/05

URBROJ: 2137-73-01-19-2

Gola, 26. veljače 2019.

Na temelju Pravilnika o provedbi postupaka jednostavne nabave Osnovne škole Gola upućuje se

**POZIV ZA DOSTAVU PONUDA**

**U POSTUPKU NABAVE USLUGE PREVENTIVNE**

**TJELESNE ZAŠTITE OSOBA I IMOVINE U 2019. GODINI**

**PODACI O NARUČITELJU:**

NAZIV NARUČITELJA: Osnovna škola Gola

SJEDIŠTE NARUČITELJA: Trg kardinala Alojzija Stepinca 4a, 48331 Gola

OIB: 05406765074

TELEFON: 048/833-143

INTERNETSKA ADRESA: www.os-gola.skole.hr

ADRESA ELEKTRONIČKE POŠTE: ured@os-gola.skole.hr

**OSOBA ILI SLUŽBA ZADUŽENA ZA KONTAKT:**

Karmen Hemetek, tel. 048/833-143, e-mail: ured@os-gola.skole.hr

**OPIS PREDMETA NABAVE:**

Usluga preventivne tjelesne zaštite osoba i imovine Naručitelja u 2019. godini

**TEHNIČKA SPECIFIKACIJA:**

* usluga preventivne tjelesne zaštite osoba i imovine naručitelja pruža se u sjedištu naručitelja, na adresi Trg kardinala Alojzija Stepinca 4a, Gola kao i u autobusu na učeničkoj autobusnoj liniji relacija Ždala-Gola-Ždala.
* usluga se pruža svaki radni dan (ponedjeljak – petak) od 7,3000 sati do 14,3000 sati (7 radnih sati).
* uslugu obavlja jedan zaštitar (7 radnih sati), bez nošenja oružja
* osobe na koje se odnosi preventivna tjelesna zaštita podrazumijeva učenike i djelatnike Osnovne škole Gola kao i učenike u sklopu prijevoza autobusnom linijom na relaciji Ždala-Gola-Ždala
* imovina na koju se odnosi preventivna tjelesna zaštita podrazumijeva zgradu, sportsku dvoranu i dvorišni prostor na adresi sjedišta naručitelja, osobne automobile zaposlenika i gostiju na parkiralištu škole te ostalu nefinancijsku imovinu naručitelja na navedenoj adresi, kao i unutrašnjost autobusa
* preventivna tjelesna zaštita osoba i imovine podrazumijeva zaštitu zdravlja i fizičkog integriteta učenika i djelatnika Osnovne škole Gola, kontrolu ulaska i izlaska u zgradu, onemogućavanje nasilnog ulaska u zgradu, čuvanje imovine od otuđenja i oštećenja
* **obveze zaštitara su:**
* zaštita tijekom vožnje autobusom iz Ždale (7:30-8:00), iz Gole (14:00-14:30)
* mjesto stalnog nadzora u OŠ Gola kod ulaza u školu (glavni ulaz)
* u vremenu od 8-14 h
* 2 moguća načina postupanja-djelovanja: samostalno ili na traženje učenika i zaposlenika OŠ Gola
* razlog-povod djelovanja: ukoliko se smatra da je ugrožen nečiji fizički integritet (zdravlje), te privatna ili školska imovina
* ulazak u učionicu tijekom izvođenja nastave samo na poziv zaposlenika škole uz opravdani razlog (ozbiljno ometanje nastave, osjećaj nesigurnosti ili straha zbog upućenih verbalnih prijetnji, te fizički napad ili objektivna prijetnja fizičkim napadom prema učenicima i zaposlenicima škole)
* postupanje prema učeniku u slučaju traženja intervencije zaštitara: učenika se prvo uljudno zamoli da izađe iz učionice, u slučaju da učenik odbija suradnju, primjenjuju se sredstva prisile, te se učenika izvodi iz učionice na hodnik
* nakon toga zaštitar odvodi učenika u ured pedagoginje ili ravnatelja, gdje ga se zadržava do dolaska roditelja ili predstavnika drugih nadležnih službi (MUP, CZSS, Hitna pomoć…)
* tijekom odvijanja nastave zaštitar vrši nadzor prostora oko škole i na školskim hodnicima, te može samostalno i trenutno reagirati ukoliko smatra da su ugrožene osobe ili imovina
* tijekom školskog odmora zaštitar u matičnoj školi Gola obilazi hodnicima, blagovaonom, sportskom dvoranom, a prema objektivnoj potrebi ulazi i u prostor učionica, te može reagirati:

1. na zahtjev zaposlenika škole iz objektivnih razloga

2. uz procjenu i konzultacije sa dežurnim nastavnikom, a na molbu pojedinog učenika

3. samostalno ukoliko bi trenutni izostanak reakcije mogao uzrokovati dalje uništavanje

 imovine ili veću ugrozu zdravlja pojedinog učenika

Uslugu je potrebno obavljati u skladu sa Zakonom o privatnoj zaštiti (NN 68/03, 31/10 i 139/10), Pravilnikom o uvjetima i načinu provedbe tjelesne zaštite (NN 45/05, 21/07, 32/09 i 68/09), te ovom tehničkom specifikacijom.

Način postupanja zaštitara u pojedinim redovnim i nepredviđenim situacijama detaljno će se razraditi ugovorom i uputama za rad zaštitara.

**DOKUMENTI KOJE SU PONUDITELJI DUŽNI DOSTAVITI:**

1. Ponuditelj mora dokazati svoj upis u sudski, obrtni, strukovni ili drugi odgovarajući registar države sjedišta gospodarskog subjekta odnosno dostaviti odgovarajući izvod, a ako se on ne izdaje u državi sjedišta gospodarskog subjekta, može se dostaviti izjava s ovjerom potpisa kod nadležnog tijela. Izvod ili izjava ne smiju biti **stariji od tri mjeseca** računajući od dana slanja Poziva na dostavu ponude.
2. Ponuditelj mora dokazati nekažnjavanost. Za dokazivanje sposobnosti potrebno je dostaviti izjavu da niti gospodarski subjekt niti osoba ovlaštena po zakonu za zastupanje gospodarskog subjekta nisu pravomoćno osuđeni za bilo koje od sljedećih kaznenih djela odnosno za odgovarajuća kaznena djela prema propisima države sjedišta gospodarskog subjekta ili države čiji je državljanin osoba ovlaštena po zakonu za zastupanje gospodarskog subjekta:

a) prijevara (članak 236.), prijevara u gospodarskom poslovanju (članak 247.), primanje mita u gospodarskom poslovanju (članak 252.), davanje mita u gospodarskom poslovanju (članak 253.), zlouporaba u postupku javne nabave (članak 254.), utaja poreza ili carine (članak 256.), subvencijska prijevara (članak 258.), pranje novca (članak 265.), zlouporaba položaja i ovlasti (članak 291.), nezakonito pogodovanje (članak 292.), primanje mita (članak 293.), davanje mita (članak 294.), trgovanje utjecajem (članak 295.), davanje mita za trgovanje utjecajem (članak 296.), zločinačko udruženje (članak 328.) i počinjenje kaznenog djela u sastavu zločinačkog udruženja (članak 329.) iz Kaznenog zakona,

b) prijevara (članak 224.), pranje novca (članak 279.), prijevara u gospodarskom poslovanju (članak 293.), primanje mita u gospodarskom poslovanju (članak 294.a), davanje mita u gospodarskom poslovanju (članak 294.b), udruživanje za počinjenje kaznenih djela (članak 333.), zlouporaba položaja i ovlasti (članak 337.), zlouporaba obavljanja dužnosti državne vlasti (članak 338.), protuzakonito posredovanje (članak 343.), primanje mita (članak 347.) i davanje mita (članak 348.) iz Kaznenog zakona (»Narodne novine«, br. 110/97., 27/98., 129/00., 51/01., 111/03., 105/04., 84/05., 71/06., 110/07., 152/08., 57/11., 125/11., 79/12., 144/12., 56/15., 61/15., 101/17 i 118/18.).

Izjavu daje osoba po zakonu ovlaštena za zastupanje gospodarskog subjekta. Izjava ne smije biti **starija od tri mjeseca** računajući od dana slanja Poziva za dostavu ponude. Ponuditelji mogu koristiti vlastiti primjer izjave ili primjer koji se nalazi u Pozivu za dostavu ponude kao *Prilog 2*. Izjavu nije potrebno ovjeriti kod javnog bilježnika.

1. Ponuditelj mora dokazati da je ispunio obvezu plaćanja dospjelih poreznih obveza i obveza za mirovinsko i zdravstveno osiguranje, osim ako mu prema posebnom zakonu plaćanje tih obveza nije dopušteno ili je odobrena odgoda plaćanja (primjerice u postupku predstečajne nagodbe). Za dokazivanje sposobnosti potrebno je dostaviti potvrdu Porezne uprave o stanju duga koja ne smije biti **starija od 30 dana** računajući od dana slanja Poziva na dostavu ponude.
2. Važeće Odobrenje MUP-a za obavljanje privatne zaštite, sukladno članku 2. stavku 1. točki 3. Zakona o privatnoj zaštiti („Narodne novine“ 68/03, 31/10 i 139/10).

**TRAŽENA JAMSTVA:**

Ponuditelj je dužan dostaviti jamstvo za uredno ispunjenje ugovora za slučaj povrede ugovornih obveza. Jamstvo mora glasiti na iznos od 10% ukupne vrijednosti ugovora, a odabrani ponuditelj mora ga dostaviti u trenutku potpisivanja ugovora. Ponuditelj je dužan dostaviti jamstvo u obliku zadužnice ovjerene od strane nadležnog tijela.

**ROK VALJANOSTI PONUDE:** 30 dana od isteka roka za dostavu ponuda

**ROK ZA DOSTAVU PONUDE: 5. ožujka 2019. do 10:00 sati**

**NAČIN IZRADE I DOSTAVE PONUDE:**

Ponuda se dostavlja u zatvorenoj omotnici na adresu naručitelja

**OSNOVNA ŠKOLA GOLA**

**Trg kardinala Alojzija Stepinca 4a**

**48331 Gola**

Osim adrese naručitelja, na omotnici mora biti naznačeno:

* naziv i adresa ponuditelja
* naziv predmeta nabave
* naznaka „NE OTVARAJ!“

Ponuda se može dostaviti poštom ili osobno predati u Osnovnu školu Gola, u tajništvo škole. Postupak otvaranja ponuda nije javan.

Ponuda se izrađuje u pisanom obliku, na hrvatskom jeziku i latiničnom pismu. Ponuda se piše neizbrisivom tintom. Ispravci u ponudi moraju biti izrađeni na način da su vidljivi (prekriženi, a ne premazani korekturnim lakom), te moraju uz navod datuma ispravka biti potvrđeni potpisom ponuditelja. Ponuda se izrađuje na način da čini cjelinu. Uvezuje se na način da se onemogući naknadno vađenje ili umetanje listova (npr. jamstvenikom, spiralnim ili sličnim uvezom ili na neki drugi način). Ponuda se predaje potpisana od strane odgovorne ili ovlaštene osobe ponuditelja.

***Izmjena, dopuna ili odustanak od ponude***

Ponuditelj može do isteka roka za dostavu ponuda

* dostaviti izmjenu i/ili dopunu ponude, koja se dostavlja na isti način kao i osnovna ponuda s obveznom naznakom da se radi o izmjeni i/ili dopuni ponude
* pisanom izjavom odustati od svoje dostavljene ponude. Izjava se dostavlja na isti način kao i ponuda s obveznom naznakom da se radi o odustajanju od ponude. U tom slučaju neotvorena ponuda se vraća ponuditelju.

**KRITERIJ ZA ODABIR PONUDE:**

Najniža cijena. Ako su dvije ili više valjanih ponuda jednako rangirane prema kriteriju za odabir ponude, naručitelj će odabrati ponudu koja je zaprimljena ranije.

**SKLAPANJE UGOVORA:**

Naručitelj će s odabranim ponuditeljem sklopiti ugovor o obavljanju preventivne tjelesne zaštite osoba i imovine. Ugovor mora biti u skladu s uvjetima određenim u Pozivu za dostavu ponude i odabranom ponudom. Bitni elementi ugovora su opseg obavljanja usluge, vrijeme trajanja ugovora, cijena obavljanja usluge, odredbe o jamstvu za uredno ispunjenje ugovora. Prilog ugovoru su upute za rad zaštitara kojima se detaljno razrađuje način postupanja zaštitara u okviru obavljanja predmetne usluge.

**TRAJANJE UGOVORA:**

Sklapa se ugovor za razdoblje od **18.03.2019. do 28.06.2019. godine.**

**NAČIN ODREĐIVANJA CIJENE:**

U ponudi je potrebno iskazati cijenu sata rada zaštitara bez PDV-a, te cijenu za ukupno 497 sati rada bez PDV-a i s PDV-om. Navedena količina je okvirna i stvarna realizirana količina (stvarno odrađeni broj sati) može biti veća ili manja od okvirne količine. Ukupna plaćanja bez PDV-a na temelju sklopljenog ugovora ne smiju prelaziti 25.000,00 kuna. Ukoliko bi se ukazala takva potreba, Naručitelj će za dodatne sate rada provesti postupak javne nabave.

Ukupna cijena ponude mora sadržavati sve troškove ponuditelja, te eventualne popuste - oni se ne iskazuju posebno nego ih treba ukalkulirati u jediničnu cijenu.

Ako ponuditelj nije u sustavu PDV-a ili je predmet nabave oslobođen PDV-a, mjesto predviđeno za upis iznosa PDV-a ostavlja se prazno, a na mjesto predviđeno za upis cijene ponude s PDV-om upisuje se isti iznos kao što je upisan na mjestu predviđenom za upis cijene ponude bez PDV-a.

Ako cijena ponude bez PDV-a izražena u troškovniku ne odgovara cijeni ponude bez PDV-a izraženoj u ponudbenom listu, vrijedi cijena ponude bez PDV-a izražena u troškovniku.

**ROK I NAČIN PLAĆANJA:**

Pružatelj usluge će dostaviti najkasnije do 5.-og u mjesecu račun za obavljanu uslugu u prethodnom mjesecu. Plaćanje će se obavljati na IBAN pružatelja usluge mjesečno temeljem ispostavljenih računa u roku od 15 dana od dana primitka računa za obavljenu uslugu.

Određena količina sati rada zaštitara je okvirna, te će se plaćanje obaviti prema stvarno utrošenim satima rada svaki pojedini mjesec.

 RAVNATELJ

 HRVOJE MATIĆ, prof.

*Prilog 1.*

**PONUDBENI LIST**

NARUČITELJ: OSNOVNA ŠKOLA GOLA, TRG KARDINALA ALOJZIJA STEPINCA 4A, 48331 GOLA

PREDMET NABAVE: Nabava usluge preventivne tjelesne zaštite osoba i imovine u 2019. godini

OZNAKA PONUDE: …………………….. DATUM PONUDE: …….……….………….

|  |
| --- |
| 1. PONUDITELJ: ………………………………………………………………………………
 |
| 1. ADRESA PONUDITELJA: …………………………………………………………………..
 |
| 1. OIB: …………………………………………………………………………………………..
 |
| 1. IBAN PONUDITELJA: ……………………………………………………………………….
 |
| 1. NAZIV BANKE U KOJOJ JE OTVOREN IBAN: ………………………………………….
 |
| 1. KONTAKT OSOBA: …………………………………………………………………………
 |
| 1. BROJ TELEFONA: …………………………………………………………………………..
 |
| 1. ADRESA ELEKTRONIČKE POŠTE: ……………………………………………………….
 |
| 1. ROK VALJANOSTI PONUDE: ………………………………………………………………
 |
| 1. PONUDITELJ JE U SUSTAVU PDV-a: DA NE
 |

|  |  |
| --- | --- |
| **CIJENA PONUDE BEZ PDV-a:** | \_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
|  **IZNOS PDV-a:** | \_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
|  **CIJENA PONUDE S PDV-om:** | \_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (Ime i prezime ovlaštene osobe ponuditelja)

M.P. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Potpis ovlaštene osobe ponuditelja)

*Prilog 2.*

**IZJAVA O NEKAŽNJAVANJU**

Ja,

(ime i prezime ovlaštene osobe, OIB)

iz

(adresa stanovanja)

broj osobne iskaznice \_\_\_\_\_\_\_\_\_\_\_\_\_\_\_\_\_\_\_\_\_ izdane od

kao osoba ovlaštena po zakonu za zastupanje gospodarskog subjekta

(naziv, adresa, OIB gospodarskog subjekta)

pod materijalnom i kaznenom odgovornošću izjavljujem da nismo, niti ja osobno niti navedeni gospodarski subjekt, pravomoćno osuđeni za bilo koje od sljedećih kaznenih djela (odnosno za odgovarajuća kaznena djela prema propisima države sjedišta gospodarskog subjekta ili države čiji je državljanin osoba ovlaštena po zakonu za zastupanje gospodarskog subjekta):

a) prijevara (članak 236.), prijevara u gospodarskom poslovanju (članak 247.), primanje mita u gospodarskom poslovanju (članak 252.), davanje mita u gospodarskom poslovanju (članak 253.), zlouporaba u postupku javne nabave (članak 254.), utaja poreza ili carine (članak 256.), subvencijska prijevara (članak 258.), pranje novca (članak 265.), zlouporaba položaja i ovlasti (članak 291.), nezakonito pogodovanje (članak 292.), primanje mita (članak 293.), davanje mita (članak 294.), trgovanje utjecajem (članak 295.), davanje mita za trgovanje utjecajem (članak 296.), zločinačko udruženje (članak 328.) i počinjenje kaznenog djela u sastavu zločinačkog udruženja (članak 329.) iz Kaznenog zakona,

b) prijevara (članak 224.), pranje novca (članak 279.), prijevara u gospodarskom poslovanju (članak 293.), primanje mita u gospodarskom poslovanju (članak 294.a), davanje mita u gospodarskom poslovanju (članak 294.b), udruživanje za počinjenje kaznenih djela (članak 333.), zlouporaba položaja i ovlasti (članak 337.), zlouporaba obavljanja dužnosti državne vlasti (članak 338.), protuzakonito posredovanje (članak 343.), primanje mita (članak 347.) i davanje mita (članak 348.) iz Kaznenog zakona (»Narodne novine«, br. 110/97., 27/98., 129/00., 51/01., 111/03., 105/04., 84/05., 71/06., 110/07., 152/08., 57/11., 125/11., 79/12., 144/12., 56/15., 61/15., 101/17 i 118/18.).

|  |  |
| --- | --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| (mjesto i datum) | (potpis ovlaštene osobe ponuditelja) |

*Prilog 3.*

TROŠKOVNIK

|  |  |  |  |  |  |
| --- | --- | --- | --- | --- | --- |
| r.br. | Opis | Jedinica mjere | Količina | Jedinična cijena bez PDV-a | Iznos (jed.cijena x količina) |
| 1. | Rad zaštitara prema specifikaciji | radni sat | 497 |   |   |

Potpis ovlaštene osobe ponuditelja

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_